شه‌فه‌ق نيوز/ فه‌لاح تائى وه‌ڕيه‌وبه‌ر گشتى ته‌ندروستى نه‌ينه‌وا، خوه‌ى كه‌ره‌نتين كرد له‌ ماڵه‌گه‌ێ خوه‌ى، ئه‌ويش له‌وه‌ر تيكه‌ڵبوينى وه‌ل يه‌كه‌م تويشهاتگ وه‌ ڤايرۆس كۆرۆنا له‌ پاريزگاگه‌.
له‌ى باوه‌ته‌و، ده‌زگاى ته‌ندروستى نه‌ينه‌وا له‌ به‌ياننامه‌يگ ئه‌را شه‌فه‌ق نيوز وت: تائى بڕيار داگه‌ خوه‌ى كه‌ره‌نتين بكا له‌ ئه‌نجام ديدارى وه‌ل موهه‌ند ئه‌لعنزى وێنه‌گر ته‌له‌فزيۆنى يه‌كه‌م تويشهاتگ وه ڤايرۆس كۆرۆنا له‌ موسڵ.
جى باسه‌، به‌ياننامه‌گه‌ ئاماژه‌ وه‌يه‌يش كرد ك تائى هويش نيشانه‌يليگ ڤايرۆسه‌گه‌ وه‌پيه‌و ديار نيه‌.
